Tohaler

Tohaler (Diplura) er vingeløse, nokså langstrakte seksbeinede leddyr på opptil ca. 10 mm, men de fleste er under 6 mm. Tohaler er upigmenterte (fargeløse) og blinde med to haletråder, herav kommer navnet.


== Liv og utvikling ==
Tohaler er ikke virkelige insekter, men danner sammen med spretthaler og proturer gruppen «gjemtkjevinger» (Entognatha). Navnet «gjemtkjevinger» kommer av at munnen er gjemt i et hulrom på undersiden av hodet, når den ikke er i bruk. Tohaler har stikkende og sugende munndeler og lever av andre mindre dyr og organisk materiale. Hodet er forholdsvis stort med to tydelige antenner, enkelte arter har «teleskopiske» antenner de kan trekke inn når de beveger seg nede i jorden.
Tohalene lever i jordbunnen og er kanskje lettest å finne ved å se under litt større steiner i områder med god jord, men de kan også finnes i mer sandige områder. Noen lever under bark på trær eller i kompost.
Paring skjer ikke ved sammenkobling mellom de to kjønnene. Hannen avsetter en «pakke» med spermier (spermatofor) på bakken. Hunnen tar denne opp i kjønnsåpningen.
Tohaler har ametabol utvikling, det vil si at de ikke har «forvandling» (metamorfose), noe puppestadium. Nymfene er like de utvokste (kjønnsmodne) individene (imago), bortsett fra størrelsen. Avkommet må gjennom flere hudskift, før det når det voksne stadiet (imago). Også som kjønnsmodne fortsetter de å skifte huden.


== Systematisk inndeling ==
Det finnes bare 3 arter i Norge, og de tilhører samme familien. I verden er det til nå oppdaget omtrent 1000 arter, man antar at disse utgjør mindre enn halvparten av de som finnes.
Nomenklaturen for tohaler, følger Ottesen (1993), (se kilde for detaljer).

Entognatha («gjemtkjevinger»)
Proturer (Protura)
Spretthaler (Collembola)
Tohaler (Diplura)
Underorden Dicellurata
Overfamilien Japygoidea
Familien Parajapygidae
Familien Dinjapygidae
Familien Japygidae
Underfamilien Evalljapyginae
Underfamilien Heterojapyginae
Underfamilien Japyginae
Underfamilien Provalljapyginae
Underorden Rhabdura
Overfamilien Projapygoidea
Familien Anajapygidae
Familien Projapygidae
Overfamilien Campodeoidea
Familien Campodeidae
Underfamilien Campodeinae
Stortohale Campodea fragilis Meinert, 1865
Småtohale Campodea  plusiochaeta Silvestri, 1912
Kranstohale Campodea  lubbockii Silvestri, 1912
Campodea  lankesteri Silvestri, 1912 – ikke i Norge, men finnes blant annet i Sverige og Danmark.
Campodea  silvestrii Bagnall, 1918 – ikke i Norge, men finnes blant annet i Sverige og Danmark.
Underfamilien Hemicampinae
Underfamilien Lepidocampinae
Underfamilien Plusiocampinae
Underfamilien Syncampinae
Familien Procampodeidae
Familien Octostigmatidae


== Referanser ==


== Kilder ==
Bakken, Torkild; Såstad, Sigurd Mjøen og Aagaard, Kaare. (red.) 2005. Utredning for Artsdatabanken 1. Oprettelse av norsk artstesaurus 12. og 13. april 2005 Artsdatabanken. 49 sider.
Børset, E. 1968. Some records of Diplura from the Oslo area. Norsk entomologisk tidsskrift 15. side 141-143.
Olsen, Kjell Magne. 2003. Biologiske undersøkelser i Ullevålsskrenten, Oslo kommune. Siste sjanse, notat 2003-16, 34 sider.
Olsen, Kjell Magne. 1996. Tohalen Campodea lubbockii Silvestri, 1912, «kranstohale». – Insekt-Nytt. 1996; 21(4). side 7-8.
Ottesen, P.S. (red.) 1993 Norske Insektfamilier og deres artsantall. NINA utredning 055, 40 sider.


== Eksterne lenker ==
(en) Tohaler i Encyclopedia of Life 
(en) Tohaler i Global Biodiversity Information Facility 
(no) Tohaler hos Artsdatabanken 
(sv) Tohaler hos Dyntaxa 
(en) Tohaler hos Fauna Europaea 
(en) Tohaler hos Fossilworks 
(en) Tohaler hos ITIS 
(en) Tohaler hos NCBI 
(en) Kategori:Diplura – bilder, video eller lyd på Wikimedia Commons 
Diplura (Hexapoda) – detaljert informasjon på Wikispecies 
Tree of Life: Diplura Med fine bilder.